ഒ.പി. ജയ്ഷ

മലയാളിയായ ഇന്ത്യൻ ദീർഘദൂര ഓട്ടക്കാരിയാണ് ഒ. പി. ജയ്ഷ. 1998 ൽ കേരളോത്സവത്തിൽ പങ്കെടുത്തതായിരുന്നു ജയ്ഷയുടെ അരങ്ങേറ്റം. 2006 കോമൺ വെൽത്ത് ഗെയിംസിൽ ഇന്ത്യയെ പ്രതിനിധീകരിച്ചു. ദോഹ ഏഷ്യാഡിൽ വെങ്കലം നേടി. ഏഷ്യൻ ഗെയിംസിൽ 2006 ൽ 5000 മീറ്ററിലും 2014ൽ 1500 മീറ്ററിലും വെങ്കല മെഡൽ നേടി. 2015 ബീജിംഗിൽ നടന്ന വേൾഡ് ചാമ്പ്യൻഷിപ്പിൽ മാരത്തണിൽ കുറിച്ച 2 മണിക്കൂർ 34 മിനിറ്റ് 43 സെക്കന്റാണ് മികച്ച സമയം. ദേശീയ റെക്കോർഡ് കുറിച്ച ഈ പ്രകടനത്തോടെ 2016 ൽ നടന്ന റിയോ ഒളിമ്പിക്‌സിൽ മാരത്തൺ മൽസരത്തിൽ ഇന്ത്യയെ പ്രതിനിധീകരിക്കാൻ യോഗ്യത നേടി.

മാരത്തോണിലെ ഇപ്പോൾ നിലനിൽക്കുന്ന ദേശീയ റെക്കോഡിന് (2:34:43) ഉടമയായ ജെയ്ഷ,Women's marathon results 3000 മീറ്ററിലെ മുൻ ദേശീയ റേക്കോഡ് ഉടമ കൂടിയാണ് (സ്റ്റീപ്പീൾചേസ്). ബാങ്കോക്കിൽ നടന്ന ആദ്യത്തെ ഏഷ്യൻ ഗെയിംസിൽ 1500 മീറ്ററിലും 3000 മീറ്ററിലും സ്വർണ്ണം നേടി. പട്ടായയിൽ നടന്ന 2006 ലെ 1500 മീറ്ററിൽ വെള്ളിയും 3000 മീറ്ററിൽ വെങ്കലവും നേടി.

ജീവിത രേഖ 

വയനാട്ടിലെ തൃശിലേരിയിൽ 1983 മെയ് 23ന് ജനിച്ചു. 1,500, 5,000 മീറ്റർ ഓട്ടങ്ങൾ, 3,000 മീറ്റർ സ്റ്റീപ്പിൾ ചേസ് എന്നിവയിലായിരുന്നു സ്ഥിരമായി മൽസരിച്ചിരുന്നത്. പിന്നീട് മാരത്തണിൽ സജീവമായി. ചങ്ങനാശ്ശേരി അസംഷൻ കോളേജിലെ പൂർവ്വവിദ്യാർത്ഥിനിയാണ്.

നേട്ടങ്ങൾ

 2015 ഓഗസ്റ്റിൽ ബീജിങ് ലോക ചാമ്പ്യൻഷിപ്പിൽ മത്സരിച്ചു. 
 2016 ജനുവരി 17ന് മുംബൈ മാരത്തണിൽ മൂന്നാം സ്ഥാനം നേടി
 2016 ലെ മുംബൈ മാരത്തണിൽ പങ്കെടുത്ത് 42.185 കിലോമീറ്റർ രണ്ടുമണിക്കൂറും 37 മിനിറ്റും 27 സെക്കൻഡും കൊണ്ട് ഫിനിഷ് ചെയ്തു.
 കൊച്ചി അർധമാരത്തണിൽ സ്വർണവും ഡൽഹി അർധമാരത്തണിൽ രണ്ടാംസ്ഥാനവും ലഭിച്ചു.
 2010 ൽ പാട്യാലയിൽ നടന്ന 3000 മീറ്റർ സ്റ്റീപ്ൾ ചേസിൽ ജയ്ഷ ദേശീയ റെക്കോഡ് തിരുത്തി

 പുറം കണ്ണികൾ
 Official Facebook page of O.P.Jaisha
 O. P. Jaisha profile at IAAF

 അവലംബം 

വർഗ്ഗം:1983-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:മലയാളികൾ
വർഗ്ഗം:ഇന്ത്യയിലെ കായികതാരങ്ങൾ